CELEX: 62021CN0418
Language: et
Date: 2021-07-09 00:00:00
Title: Kohtuasi C-418/21: Eelotsusetaotlus, mille on esitanud Oberlandesgericht Düsseldorf (Saksamaa) 9. juulil 2021 – Orthomol pharmazeutische Vertriebs GmbH versus Verband Sozialer Wettbewerb eV

22.11.2021   
            
            
               ET
            
            
               Euroopa Liidu Teataja
            
            
               C 471/16
            
         
      Eelotsusetaotlus, mille on esitanud Oberlandesgericht Düsseldorf (Saksamaa) 9. juulil 2021 – Orthomol pharmazeutische Vertriebs GmbH versus Verband Sozialer Wettbewerb eV
      (Kohtuasi C-418/21)
      (2021/C 471/23)
      Kohtumenetluse keel: saksa
      
         Eelotsusetaotluse esitanud kohus
      
      Oberlandesgericht Düsseldorf
      
         Põhikohtuasja pooled
      
      
         Kostja ja apellant: Orthomol pharmazeutische Vertriebs GmbH
      
         Hageja ja vastustaja apellatsioonimenetluses: Verband Sozialer Wettbewerb eV
      
         Eelotsuse küsimused
      
      
                  1.
               
               
                  Millistel asjaoludel esinevad muud meditsiiniliselt kindlaks tehtud toitumisvajadused määruse (EL) nr 609/2013 (1) artikli 2 lõike 2 punkti g teise alternatiivi tähenduses,
                  nimelt:
                  kas see eeldab – lisaks esimeses alternatiivis nimetatud asjaoludele, et tegemist peab olema piiratud, kahjustunud või häirunud võimega tavatoidu manustamiseks, seedimiseks, imendumiseks, metaboliseerimiseks või eritamiseks –, et tegemist on haiguse tõttu suurenenud toitainevajadustega, mida tuleb toiduga kompenseerida,
                  või on piisav, kui patsient saab kõnealuse toidu manustamise tõttu üldiselt kasu, kuna selles sisalduvad ained aitavad ravida tervisehäiret või leevendavad selle sümptomeid?
               
            
                  2.
               
               
                  Juhul, kui esimesele küsimusele tuleb vastata viimati nimetatud alternatiivi tähenduses:
                  Kas „üldiselt heakskiidetud teaduslikud andmed“ delegeeritud määruse (2) artikli 2 lõike 2 tähenduses eeldavad igal juhul, et korraldatud on topeltpime juhuslikustatud platseebokontrollitud uuring, mis isegi kui see ei puudutada kõnealust toodet ennast, annab vähemalt alust eeldada väidetava toime olemasolu?
               
            
         (1)  Euroopa Parlamendi ja nõukogu 12. juuni 2013. aasta määrus (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009 (ELT 2013, L 181, lk 35).
      
         (2)  Komisjoni 25. septembri 2015. aasta delegeeritud määrus (EL) 2016/128, millega täiendatakse Euroopa Parlamendi ja nõukogu määrust (EL) nr 609/2013 seoses meditsiinilisel näidustusel kasutamiseks ettenähtud toidu koostise ja teabe erinõuetega (ELT 2016, L 25, lk 30).